Koster-boer vandag in hof ná 'dief' se skietdood | Maroela Media
Die boer van Koster in Noordwes wat Vrydag in hegtenis geneem is nadat hy glo 'n man doodgeskiet het wat hy van diefstal verdink het, verskyn na verwagting Maandag in die plaaslike landdroshof.
Kapt. Paul Ramaloko, woordvoerder van die polisie, het gesê die verdagte is in hegtenis geneem ná 'n voorval wat vroeër die dag omstreeks 16:00 op die Rustenburg-Koster-pad, 'n paar kilometer van die boer se plaas af, gebeur het.
Volgens Ramaloko het 'n 35-jarige man op sy fiets in die pad gery toe die boer hom van sy fiets af gepluk het. Die boer het hom glo beveel om 'n sak wat hy by hom gehad het te oorhandig sodat hy dit kan deursoek. Daar is glo vroeër by sy huis ingebreek en die diewe het met 'n paar items gevlug.
Ramaloko het gesê die boer het 'n noodhulpkissie, 'n kussing, 'n pet en 'n paar skoene in die sak gekry wat hy beweer uit sy huis gesteel is. 'n Rusie het tussen die twee mans ontstaan en die boer het die man na bewering twee keer geskiet. Hy is op die toneel dood.
"Die polisie is na die toneel ontbied en die boer is in hegtenis geneem," het Ramaloko gesê. "Die verdagte se vuurwapen is vir ballistiese toetse gestuur."
Die man staan tereg op aanklag van moord. Sy naam kan nie bekend gemaak word totdat hy verskyn het nie.
Hoe pluk n mens iemand van die pad af of is dit n manier van skryf om die hele episode tot die uiterste te dramatiseer niemand was in elk geval teenwoordig om dit te bevestig nie.
Ja Stef vra ek ook.
Dit is baie jammer dat die "VERMEENDE" gevang en sy vuurwapen afgeneem is.
Een ding is verseker, hierdie "KRIMINEEL" sal nooit weer kan steel, verkrag, roof en moor nie.
Om 'n man van sy fiets af te pluk is 'n algemene uitdrukking so ek verstaan nie mooi julle probleem nie. En as julle mooi lees haal hy die polisiewoordvoerder aan wat die stelling gemaak het.
My geloof in die lewe is; as jy kan lieg dan steel jy! As jy steel dan MOOR jy! Die gesteelde goed is in die sak gevind. Wat se bewyse is nog nodig? In vandag se lewe is dit n oog vir n oog en n tand vir n tand! Ons het te lank die ander wang gedraai sodat ons daar ook geslaan kan word! Nou baklei ons terug! Wat myne is is myne! Ek het gewerk daarvoor. En gaan ook nie toelaat dat ander my goed vat nie!